b'\n_START_ARTICLE_\nGlock 34\n_START_SECTION_\nZgodovina\n_START_PARAGRAPH_\nPi\xc5\xa1tola je nastala v avstrijskem podjetju Glock Gmbh. zaradi potreb \xc5\xa1portnih strelcev po oro\xc5\xbeju, ki bi imelo veliko kapaciteto okvirja, a bi bilo dalj\xc5\xa1e od voja\xc5\xa1kega in policijskega ro\xc4\x8dnega strelnega oro\xc5\xbeja, uporabljalo pa bi enak naboj.\n_START_SECTION_\nOpis\n_START_PARAGRAPH_\nPi\xc5\xa1tola je nastala predvsem zaradi \xc5\xbeelje IPSC strelcev v standardni skupini te panoge. Pi\xc5\xa1tola ima vgrajen striker, ki zamenjuje udarno kladivce in iglo. Ima modificiran Peter/Browningov cevni zaklepni mehanizem;\xc2\xa0\xc2\xbbsafe action semi-double action\xc2\xab\xc2\xa0spro\xc5\xbeilni sistem in tri tovarni\xc5\xa1ko vgrajene varovalke, ki omogo\xc4\x8dajo varno no\xc5\xa1njo. Pi\xc5\xa1tola ima heksagonalno cev z desnim navojem, kar podalj\xc5\xa1uje \xc5\xbeivljenjsko dobo cevi in pove\xc4\x8duje natan\xc4\x8dnost._NEWLINE_Glock 34 ima, kot vse pi\xc5\xa1tole te tovarne, polimeri\xc4\x8dno ogrodje, cev, zaklep in ve\xc4\x8dina notranjih delov pa je iz oja\xc4\x8denega jekla. Pi\xc5\xa1tola ima dokaj \xc5\xa1iroko le\xc5\xbei\xc5\xa1\xc4\x8de naboja, kar je po eni strani prednost, ker oro\xc5\xbeje sprejme vsak naboj (tudi ponovno napolnjen) brez te\xc5\xbeav. Okvirji za naboje so zamenljivi z vsemi okvirji izvedenk pi\xc5\xa1tole Glock 17, cev in zaklepi\xc5\xa1\xc4\x8de pa sta dalj\xc5\xa1a.'